בוגאטי טורביון

בוגאטי טורביון (באנגלית: Bugatti Tourbillon) היא מכונית ספורט היברידית מתוצרת יצרנית הרכב הצרפתית בוגאטי. הטורביון מיועדת להיות היורשת של הבוגאטי שירון ותהיה בייצור מוגבל ל־250 יחידות. היא נחשפה בשידור חי ב־20 ביוני 2024. מחיר הרכב הוא 4.1 מיליון דולר. הרכב נקרא על שם מנגנון הטורביון, מנגנון איזון המשמש במגוון שעונים מכניים. בוגאטי מצהירה כי הטורביון הוא בעיצוב חדש לחלוטין, ואינו חולק רכיבים כלשהם עם בוגאטי שירון היוצא, אך בהתאם לאבולוציה של רכבי בוגאטי, הוא כן חולק רבים מהסממנים העיצוביים המרכזיים של בוגאטי שירון, כולל גריל הפרסה, עמוד השדרה המרכזי, קווים בצורת C על הרכב, וצבע דו־גווני. אחת ההשראות המוצהרות של הטורביון הייתה שעונים מכניים, כאשר המכונית מכילה קונסולה מרכזית אנלוגית לחלוטין המופעלת על ידי גלגלי שיניים מכניים, שתוכננה להיראות כמו תנועת שעון, בעוד שמחטי מד המהירות ומד סיבובי המנוע לדקה היו מסודרות כך שידמו מחוג שעות ודקות. מאפיין עיצוב נוסף של הטורביון הוא עיצוב מכני "שלד", שבו מנגנוני הרכיבים נראים כחלק מהעיצוב. החלק הפנימי של הטורביון כולל גלגל הגה עם מרכז קבוע, כאשר רק השוליים החיצוניים של ההגה מסתובבים, דבר המאפשר ללוח המחוונים להישאר גלוי גם בסיבוב של ההגה. הוא כולל גם מסך מולטימדיה הנסוג אל לוח המחוונים כאשר אינו בשימוש. בוגאטי אומרים שכמו בדגמי העבר, המטרה שלהם הייתה לוודא שהמכונית תישאר "נצחית", גם כאשר טכנולוגיית המסך בהכרח הופכת למיושנת. הפאנל המרכזי של הטורביון עשוי מאלומיניום מעובד וזכוכית קריסטל מעובדת, בעוד שלוח המחוונים שעוצב בהשראת שעונים עשוי מטיטניום על ידי יצרנית השעונים השווייצרית Concepto. הטורביון מונע על ידי מנוע V16 בנפח של 8,355 סמ"ק בעל יניקה טבעית. בנוסף יש 3 מנועים חשמליים, 2 ממוקמים בציר הקדמי ו־1 מאחור. למנוע הספק של 1,000 metric horsepower (735 קילוואט; 986 כ"ס) ו 900 ניוטון-מטר (660 pound force-feet) של מומנט, בעוד למנועים החשמליים יש הספק משולב של 800 metric horsepower (588 קילוואט; 789 כ"ס), המהווה סה"כ 1,800 metric horsepower (1,324 קילוואט; 1,775 כ"ס). בוגאטי אומרים כי הבחירה להחליף את מערך מגדשי הטורבו המרובע של בוגאטי שירון במנוע בעל יניקה טבעית הייתה כדי להפוך את החוויה ל"מרגשת יותר" ולאפשר סל"ד גבוה יותר, כשהמנוע מגיע עד ל־9,000 סל"ד. הטורביון משתמש בתיבת 8 הילוכים כפולת מצמדים המותקנת לאורך בחלקו האחורי של המנוע, בניגוד לבוגאטי שירון שבו הוא הורכב מלפנים. הסוללה בנפח 24.8 קילוואט־שעה ממוקמת לפני המנוע במנהרה המרכזית, מה שמאפשר טווח חשמלי של כ־60 קילומטרים (37 מיל). בשביל מערכת המתלים של הטורביון בוגאטי שיתפה פעולה עם חברת "Divergent Technologies", חברת האם של צ'ינגר (אנ'), כדי ליצור רכיבי מתלים בצורת תלת מימד בהדפסה אורגנית שתוכננו בסיוע בינה מלאכותית. המתלה הוא מערך רב־חיבורי מאלומיניום מעובד שלדברי בוגאטי קל ב־45 אחוז ממערכת המתלים שנמצאת ב-Chiron. השלדה של הטורביון עשויה מסיבי פחמן מסוג T800, עם מסגרות קדמיות ואחוריות המשתמשות בפלטה מודפסת בתלת מימד. הוא כולל גם Diffuser (אנ') שנועד לשמש כחלק ממבנה הבטיחות, במקום קורת ההגנה האחורית, זאת כאמצעי נוסף לחיסכון במשקל. הטורביון יכול להאיץ מ־0 ל־100 קמ"ש תוך 2.0 שניות, ל־200 קמ"ש תוך פחות מ־5.0 שניות, ל־300 קמ"ש תוך פחות מ־10.0 שניות ו־ 400 קמ"ש תוך פחות מ־25.0 שניות. יש לו מהירות מרבית משוערת של 445 קמ"ש (277 מייל לשעה) עם שימוש במפתח מהירות, והוא מוגבל ל 380 קמ"ש (236 מייל לשעה) בלעדיו. מדיה וקבצים בנושא בוגאטי טורביון בוויקישיתוף אתר האינטרנט הרשמי של בוגאטי טורביון Chilton, Chris (20 ביוני 2024). "1,775 HP Bugatti Tourbillon Hybrid Gives Us V16 Reasons To Hate On Electric Hypercars". Carscoops. {{cite web}}: (עזרה) motor1Christopher Smith, 2026 Bugatti Tourbillon: This Is It, Motor1.com, ‏20 ביוני 2024 Scherr, Elana. "Bugatti Tourbillon - Car and Driver". "Where Does the Bugatti Tourbillon Name Come From?". Motor1.com. 20 ביוני 2024. {{cite web}}: (עזרה) Top Gear (2024-06-20), FIRST LOOK: £3.8m Bugatti Tourbillon – 1800hp V16 Hybrid Chiron Successor!, נבדק ב-2024-08-21 Bugatti Used Swiss Watchmakers for the Tourbillon's Instrument Cluster, Motor1.com BUGATTI Tourbillon, tourbillon.bugatti.com "Cosworth's most powerful naturally aspirated hypercar engine unleashed". www.cosworth.com. נבדק ב-2024-06-23. "2026 Bugatti Tourbillon: This Is It". Motor1.com. 20 ביוני 2024. {{cite web}}: (עזרה) Morris, James. "Bugatti Goes Electric With Tourbillon, The Chiron Successor". Forbes. נבדק ב-2024-06-21. Gold, Aaron (2024-06-20). "The Bugatti Tourbillon's Rear Diffuser Does Nearly Everything but Drive the Car". Motor Trend.